নজরে নোরা

‘ভুজ’-এর অন্যতম আকর্ষণ হতে চলেছেন অভিনেত্রী নোরা ফতেহি। এমনটাই বলছেন বলি বিশেষজ্ঞরা।সদ্যই মুক্তি পেয়েছে অজয় দেবগণের নতুন ছবি ‘ভুজ দ্য প্রাইড অফ ইন্ডিয়া’-র ট্রেলার।অজয় দেবগণ,সঞ্জয় দত্ত,সোনাক্ষি সিনহাদের পাশাপাশি ট্রেলারে দেখা গিয়েছে অভিনেত্রী নোরা ফতেহিকেও।‘ভুজ’-এর ট্রেলার দেখে বিশেষজ্ঞরা বলছেন,ছবিতে অজয়-সঞ্জু-সোনাক্ষিরা তো দুর্দান্ত বটেই,কিন্তু নজর কাড়তে চলেছেন বেলি ডান্সার নোরা ফতেহি।

এর আগে একাধিক ছবির আইটেম সংয়ে শুধুমাত্র ডান্স দিয়েই বাজিমাত করেছেন নোরা।হাতেগোনা কয়েকটি ছবিতে ছোট্ট চরিত্রে অভিনয় করলেও অভিনেত্রী হিসেবে কতটা পাকা তা মোটেও প্রমাণ করার সুযোগ পাননি তিনি।ভুজ-এ নাকি চুটিয়ে অভিনয় করার সুযোগ পেয়েছেন নোরা ফতেহি। ছবিতে তিনি একজন ‘র‘ এজেন্ট।পাকিস্তানে সংসার পেতে, শরহদ কি উস পার থেকেই সমস্ত তথ্য দেশের ইন্টেলিজেন্স অফিসারদের পাঠিয়ে দেন তিনি। প্রাণ যায় যাক,তবু কোনমতেই ভারতকে পাকিস্তানের কাচ্ছে হারতে দেবেন না ‘ভুজ’-এর নোরা।কি, চিত্রনাট্যটা চেনা চেনা লাগছে তো ? ঠিকই ধরেছেন,মেঘনা গুলজারের রাজি ছবিতে আলিয়ার চরিত্রটিও একই রকম ছিল।তবে ভুজ-এর গল্পে রয়েছে আরও বড় ট্যুইস্ট।দর্শকদের রীতিমতো চমকে দেবেন নোরা ফতেহি।এমনটা দাবি প্রযোজনা সংস্থার অন্দর মহলেরও।’ভুজ’ থেকেই এক অন্য নোরাকে চিনবেন সিনেপ্রেমীরা।কি ভাবে? আগেই বললাম,গল্পে থাকছে বড় ট্যুইস্ট।সেটা জানার জন্য কিন্তু আপনাদের আরও একটু অপেক্ষা করতে হবে,কারণ ১৩ অগস্ট ডিজনি প্লাস হটস্টারে মুক্তি পাবে ভুজ-দ্য প্রাইড অফ ইন্ডিয়া।

https://kolkatatv.org/wp-content/uploads/2021/07/Bhuj_-The-Pride-Of-India-Official-Trailer_-Ajay-D.-Sonakshi-S.-Sanjay-D.-Ammy-V.-Nora-F-_13th-Aug.mp4